Document ID: /roh_data/filtered/swiss_laws_in_ROH.jsonl.gz/126

425.040

Ordinaziun davart la cumissiun da surveglianza dals fatgs da scola media

dals 01-03-2005 (versiun dals 01-03-2005)

sa basond sin l'art. 2 al. 1 cifra 1 e sin l'art. 19 da la lescha davart las scolas medias en il chantun Grischun1)

relaschada da la regenza il 1. da mars 2005

Cumposiziun

Art.  1 1 La cumissiun da surveglianza consista da nov commembras e commembers elegids da la regenza. La manadra u il manader da l'uffizi ch'è cumpetent per ils fatgs da scola   media   occupa   il   presidi.   Tar   la   cumposiziun   da   la   cumissiun   ston   vegnir resguardads adequatamain ils trais territoris linguistics.

2 Per tractar fatschentas po la cumissiun consultar las recturas u ils recturs da las scolas medias u autras spezialistas u auters spezialists.

3 Dal   rest   vegnan   applitgadas   las   disposiziuns   da   l'ordinaziun   davart   las collavuraturas ed ils collavuraturs en uffizi accessoric dal chantun Grischun.

Incumbensas

Art.  2 1 La cumissiun surveglia ils examens d'admissiun ed ils examens finals da las scolas medias. Ella visita l'instrucziun e cusseglia l'uffizi en il sectur dals fatgs da scola media.

2 Davart   la   surveglianza   dals   examens   e   davart   las   visitas   da   l'instrucziun rapporteschan las commembras ed ils commembers a l'uffizi.

Sesidas, actuariat

Art.  3 1 La   cumissiun   sa   raduna   sin   invitaziun   da   sia   presidenta   respectivamain   da   ses president u sche trais commembras u commembers pretendan ina sesida cun inditgar las tractandas.

2 L'uffizi procura per il protocol e per l'actuariat.

1) DG 425.000 * tabellas da las modificaziuns a la fin dal relasch

1

425.040

Aboliziun dal dretg vertent

Art.  4 1 Il mument che questa ordinaziun entra en vigur vegn abolì il reglament per la cumissiun d'educaziun dals 27 d'october 19982).

Art.  5 1 Questa ordinaziun entra en vigur il 1. da mars 2005.

Entrada en vigur

2) CUL 1998, 4177

2

425.040

Tabella da las modificaziuns - tenor conclus

Conclus 01-03-2005

Entrada en vigur 01-03-2005

Element relasch

Modificaziun emprima versiun

Publicaziun en la CUL 
3

425.040

Tabella da las modificaziuns - tenor element

Element relasch

Conclus 01-03-2005

Entrada en vigur 01-03-2005

Modificaziun emprima versiun

Publicaziun en la CUL 
4